Zlo [spomienky súdneho znalca] - Heretik, Anton, 1950- (Bratislava Ikar, 2015)
SPOMIENKY SÚDNEHO ZNALCA "Za istých okolností sa môže stať vrahom každý z nás," hovorí profesor klinickej a forenznej psychológie Anton Heretik. Práve preto je vražda nielen zločinom, ale aj kultúrnym fenoménom a zlomovou udalosťou v rozprávkach, mýtoch, literárnych dielach i ľudských osudoch. Grécke mýty sú plné vrážd, Shakespearovými drámami sa valia potoky krvi, a to nehovoríme o filmovom priemysle produkujúcom horory a trilery. Profesor Heretik už tridsaťpäť rokov pôsobí ako súdny znalec. Za ten čas sa ocitol zoči-voči stovkám páchateľov tých najzávažnejších zločinov, najmä vrážd. Táto skúsenosť ho priviedla k poznaniu, že vrahovia sa navzájom líšia intelektom, osobnosťou a motiváciou. To, čo ich však spája a čo spája ľudí na oboch stranách väzenského múru, je agresivita. O zločinoch a ich páchateľoch, ktorí najviac utkveli v znalcovej pamäti, je aj táto kniha.... Násilie fascinuje, priťahuje nás, vyvoláva silné emócie. Či už je to strach, odpor, radosť, alebo nadšenie, vzrušenie je vždy silné. Ak sme svedkami násilia - na ulici alebo pri sledovaní hororov, detektívok, akčných filmov -, vždy to oslovuje aj našu vlastnú agresivitu. A sprevádza nás to celý život. Anton Heretik
,,Akvizíciu podporil z verejných zdrojov Fond na podporu umenia". R.2020
Keywords: zločiny; zločinci; agresivita; Crimes; Criminals; Aggressiveness; forenzná psychológia; Forensic psychology; skutočné príbehy; literatúra faktu; Stories; Non-fiction